cyanic-selkie/wikianc huggingface dataset:
จักรวาลภาพยนตร์มาร์เวล
ภาพยนตร์
ในปี ค.ศ. 2007 ไฟกีในขณะนั้นอายุ 33 ปี ได้รับการแต่งตั้งเป็นหัวหน้าสตูดิโอ มาร์เวลสตูดิโอส์ได้จัดตั้งคณะกรรมการสร้างสรรค์จำนวนหกคนที่คุ้นเคยกับตำนานหนังสือการ์ตูนเพื่อรักษาความมั่นคงทางศิลปะ ได้แก่ ไฟกี, หลุยส์ เดสโปซิโต ประธานร่วมของมาร์เวลสตูดิโอส์, แดน บักลีย์ ประธานสำนักพิมพ์, โจ เคสซาดา หัวหน้าฝ่ายสร้างสรรค์ของมาร์เวล, ไบรอัน ไมเคิล แบนดิส นักเขียนและ แอลัน ไฟน์ ประธานมาร์เวลเอนเตอร์เทนเมนต์ ซึ่งเป็นผู้ดูแลคณะกรรมการ ในตอนแรก ไฟกีกล่าวถึงความต่อเนื่องของการเล่าเรื่องร่วมกันของภาพยนตร์เหล่านี้ว่า "จักรวาลโรงภาพยนตร์มาร์เวล (Marvel Cinema Universe)" แต่ต่อมาใช้คำว่า "จักรวาลภาพยนตร์มาร์เวล (Marvel Cinematic Universe)" เนื่องจากแฟรนไชส์ขยายไปสู่สื่ออื่น ๆ ชื่อนี้จึงถูกใช้โดยบางคนเพื่ออ้างถึงภาพยนตร์เท่านั้น มาร์เวลกำหนดให้จักรวาลภาพยนตร์มาร์เวลเป็น เอิร์ธ-199999 ภายในความต่อเนื่องในพหุภพของการ์ตูนของบริษัท
ในเดือนตุลาคม ค.ศ. 2014 มาร์เวลสตูดิโอส์จัดงานแถลงข่าวเพื่อประกาศชื่อภาพยนตร์ของพวกเขาในเฟสสาม ในเดือนกันยายน ค.ศ. 2015 หลังมาร์เวลสตูดิโอส์ถูกรวมเข้ากับ วอลต์ดิสนีย์สตูดิโอส์ โดยไฟกีขึ้นตรงต่อ แอลัน ฮอร์น ประธานวอลต์ดิสนีย์สตูดิโอส์ แทนที่ ไอแซก เพิร์ลมัตเตอร์ ซีอีโอของมาร์เวลเอนเตอร์เทนเมนต์ คณะกรรมการสร้างสรรค์ของสตูดิโอจะมีส่วนร่วม "เล็กน้อย" ในภาพยนตร์ต่อจากนี้ แม้ว่าพวกเขาจะยังคงให้คำปรึกษากับ มาร์เวลเทเลวิชัน ซึ่งยังคงอยู่ภายใต้การควบคุมของเพิร์ลมัตเตอร์ การตัดสินใจครั้งสำคัญในภาพยนตร์ทั้งหมดต่อจากนี้จะต้องกระทำโดย ไฟกี, เดสโปซิโตและวิกตอเรีย อลอนโซ ไฟกีกล่าวถึง อเวนเจอร์ส: เผด็จศึก (2019) จะให้ "จุดจบที่สมบูรณ์ที่สุด" แก่ภาพยนตร์และเส้นเรื่องก่อนหน้านั้นกับแฟรนไชส์ที่มี "สองช่วงเวลาที่แตกต่างกัน ทุกอย่างก่อน [เผด็จศึก] และทุกอย่างหลังจากนี้"
ในเดือนธันวาคม ค.ศ. 2017 เดอะวอลต์ดิสนีย์ ตกลงซื้อทรัพย์สินจาก ทเวนตีเฟิสต์เซนจูรีฟอกซ์ ร่วมไปถึงทเวนตีท์เซนจูรีฟอกซ์ ธุรกรรมปิดอย่างเป็นทางการเมื่อวันที่ 19 มีนาคม ค.ศ. 2019 การเข้าซื้อกิจการได้เห็นการกลับมาของลิขสิทธิ์ภาพยนตร์ เดดพูล, ตัวละครเอ็กซ์เมนและตัวละครแฟนแทสติกโฟร์ คืนสู่มาร์เวลสตูดิโอส์ ซึ่งจะ "สร้างโลกที่สมบูรณ์ยิ่งขึ้นและซับซ้อนมากขึ้นของตัวละครและเรื่องราวที่เกี่ยวข้องกัน" ในเดือนกรกฎาคม ค.ศ. 2019 ประกาศรายชื่อสื่อในเฟสสี่ที่งาน ซานดิเอโกคอมมิก-คอน ซึ่งประกอบด้วยภาพยนตร์และละครชุดบนดิสนีย์+ ในเดือนธันวาคม ค.ศ. 2020 ในวันนักลงทุนของดิสนีย์ มาร์เวลสตูดิโอส์ให้ข้อมูลเกี่ยวกับภาพยนตร์และละครชุดที่ประกาศไปก่อนหน้านี้ และประกาศละครชุดและรายการพิเศษเพิ่มเติมอีกบนดิสนีย์+ และยืนยันว่าจะเป็นส่วนหนึ่งของเฟสสี่ องค์ประกอบแรกบางส่วนที่ก่อนหน้านี้ถูกควบคุมโดยทเวนตีท์เซนจูรีฟอกซ์แล้วรวมเข้ากับจักรวาลภาพยนตร์มาร์เวล ได้แก่ องค์กร ซ.อ.ร์.ด. ใน วันด้าวิสชั่น ละครชุดบนดิสนีย์+ และ มาดริพัวร์ ประเทศสมมติในละครชุด เดอะฟอลคอนและเดอะวินเทอร์โซลเจอร์
มาร์เวลเทเลวิชัน
ในเดือนมิถุนายน ค.ศ. 2010 มาร์เวลเทเลวิชันก่อตั้งขึ้นโดยมี เจฟ โลบ เป็นหัวหน้า ในเดือนกรกฎาคม ค.ศ. 2012 มาร์เวลเทเลวิชันเข้าสู่การเจรจากับเอบีซี เพื่อสร้างรายการที่ดำเนินเรื่องอยู่ในจักรวาลภาพยนตร์มาร์เวล ในที่สุดเครือข่ายก็สร้างละครชุด ชี.ล.ด์. ทีมมหากาฬอเวนเจอร์ส, เอเจนต์ คาร์เตอร์ สายลับสาวกู้โลก และ อินฮิวแมนส์ ซึ่งร่วมสร้างกับ ไอแมกซ์คอร์ปอเรชัน  ในเดือนพฤศจิกายน ค.ศ. 2013 ดิสนีย์จัดหาละครชุดคนแสดงให้กับเน็ตฟลิกซ์ ซึ่งได้แก่ แดร์เดวิล, เจสซิก้า โจนส์, ลุค เคจ และ ไอรอน ฟิสต์ นำไปสู่ละครชุดสั้น เดอะ ดีเฟนเดอร์ส ในเดือนเมษายน ค.ศ. 2016 เน็ตฟลิกซ์สั่งละครชุด เดอะ พันนิชเชอร์ ละครชุดแยกของ แดร์เดวิล ในเดือนกุมภาพันธ์ เน็ตฟลิกซ์ยกเลิดละครชุดทั้งหมดของมาร์เวล ในเดือนมกราคม ค.ศ. 2021 ไฟกีกล่าวว่า "ไม่เคยพูดว่าไม่เคย" ที่อาจจะฟื้นฟูละครชุด แต่สังเกตว่ามาร์เวลสตูดิโอส์ให้ความสำคัญกับละครชุดบนดิสนีย์+ ใหม่ของพวกเขาที่ประกาศในเวลานั้น ในเดือนเมษายน ค.ศ. 2016 ช่องฟรีฟอร์ม เครือข่ายเคเบิลซึ่งดิสนีย์เป็นเจ้าของ ประกาศ โคล้กและแดกเกอร์ ในเดือนพฤษภาคม ค.ศ. 2017 มาร์เวลประกาศว่า รันอะเวย์ส ได้รับคำสั่งให้ละครชุดจากฮูลู ในเดือนพฤษภาคม ค.ศ. 2019 มาร์เวลประกาศว่า เฮลสตรอม ได้รับการอนุมัติจากฮูลู
ในเดือนตุลาคม ค.ศ. 2019 การปรับโครงสร้างองค์กรเพิ่มเติมทำให้ไฟกีได้รับการแต่งตั้งเป็นหัวหน้าฝ่ายสร้างสรรค์ของมาร์เวลเอนเตอร์เทนเมนต์ โดยมาร์เวลเทเลวิชันกลายเป็นส่วนหนึ่งของมาร์เวลสตูดิโอส์และผู้บริหารของมาร์เวลเทเลวิชันขึ้นตรงต่อไฟกี อย่างไรก็ตาม ในเดือนธันวาคม ค.ศ. 2019 มาร์เวลเทเลวิชันถูกรวมเข้ากับมาร์เวลสตูดิโอส์ โดยที่มาร์เวลสตูดิโอส์เข้ามารับช่วงต่อสร้างละครชุดปัจจุบันในขณะนั้น ไม่มีละครชุดเพิ่มเติมจากมาร์เวลเทเลวิชันที่ได้รับการพิจารณาให้พัฒนาต่อ
อาร์ร์ร์! ไข่ซ่าส์! โลกา...ก๊าก!!
'''อารร์! ไข่ซ่าส์! โลกา...ก๊าก!!!''' (RRRrrrr!!!) เป็นภาพยนตร์แนวตลก เกี่ยวกับมนุษย์ยุคหินของประเทศฝรั่งเศส ออกฉายในปี พ.ศ. 2547 กำกับโดย Alain Chabat
จักรวาลภาพยนตร์มาร์เวล
มาร์เวลสตูดิโอส์
ในเดือนพฤศจิกายน ค.ศ. 2017 ดิสนีย์กำลังมองหาการพัฒนาละครชุดมาร์เวลเรื่องใหม่ เพื่อนำมาลงในบริการสตรีมมิง ดิสนีย์+ ในเดือนกรกฎาคม ค.ศ. 2018 ไฟกี กล่าวว่าได้เริ่มการสนทนากับดิสนีย์เกี่ยวกับการมีส่วนร่วมใด ๆ ที่อาจเกิดขึ้นกับมาร์เวลสตูดิโอส์กับบริการสตรีมมิง เนื่องจากไฟกีรู้สึกว่าบริการนี้เป็น "สิ่งสำคัญสำหรับบริษัท" ในเดือนกันยายน ค.ศ. 2018 มีรายงานว่ามาร์เวลสตูดิโอส์กำลังพัฒนาละครชุดจำกัด โดยมีศูนย์กลางอยู่ที่ตัวละคร "ชั้นสอง" จากภาพยนตร์ในจักรวาลภาพยนตร์มาร์เวลที่ไม่มีและไม่น่าจะมีภาพยนตร์ของตัวเอง ละครชุดแต่ละเรื่องคาดว่าจะมีหกถึงแปดตอน และจะสร้างโดยมาร์เวลสตูดิโอส์มากกว่าจะเป็นมาร์เวลเทเลวิชัน โดยไฟกีได้รับ "บทบาทภาคปฏิบัติ" ในการพัฒนาละครชุดแต่ละเรื่อง ไฟกีกล่าวว่าละครชุดที่ได้รับการพัฒนาสำหรับบริการสตรีมมิงจะ "บอกเล่าเรื่องราว... ที่เราไม่สามารถบอกได้จากประสบการณ์ในโรงภาพยนตร์ – การเล่าเรื่องในรูปแบบที่ยาวกว่า" นอกจากนี้ เขายังเสริมด้วยว่าการที่ดิสนีย์ขอให้สร้างละครชุดเหล่านี้ "เติมพลังให้ทุกคนอย่างสร้างสรรค์" ภายในมาร์เวลสตูดิโอส์เนื่องจากพวกเขาสามารถ "เล่นในสื่อใหม่และโยนกฎออกไปนอกหน้าต่างในแง่ของโครงสร้างและรูปแบบ"
ในเดือนกรกฎาคม ค.ศ. 2019 ไฟกี ประกาศในงานซานดิเอโกคอมิก-คอนว่าละครชุดจะเป็นส่วนหนึ่งของเฟสสี่ ในเดือนต่อมา มีการประกาศละครชุดดิสนีย์+ เพิ่มเติมอีกสามเรื่องในงาน D23 และประกาศเพิ่มอีกสี่เรื่องในเดือนธันวาคม ค.ศ. 2020 เฟสสี่ยังประกอบด้วย วอตอิฟ..? แอนิเมชันชุดเรื่องแรกจากมาร์เวลสตูดิโอส์ และในเดือนกรกฎาคม ค.ศ. 2021 สตูดิโอกำลังสร้าง "สาขาแอนิเมชันและสตูดิโอขนาดเล็ก" เพื่อเน้นเนื้อหาแอนิเมชันนอกเหนือจาก วอตอิฟ..?
ภาพยนตร์
มาร์เวลสตูดิโอส์ฉายภาพยนตร์เป็นกลุ่มที่เรียกว่า "เฟส" (Phases)
ดิอินฟินิตีซากา
ภาพยนตร์ในสามเฟสแรกนั้นเรียกรวมกันว่า "ดิอินฟินิตีซากา" โดยเฟสหนึ่งประกอบด้วย ไอรอนแมน มหาประลัย คน เกราะ เหล็ก (2008), มนุษย์ตัวเขียวจอมพลัง (2008), ไอรอนแมน 2 (2010), ธอร์ เทพเจ้าสายฟ้า (2011), กัปตันอเมริกา: อเวนเจอร์ที่ 1 (2011) และปิดท้ายด้วย ดิ อเวนเจอร์ส (2012) ซึ่งเป็นภาพยนตร์ข้ามฝั่ง เฟสสองประกอบด้วย ไอรอนแมน 3 (2013), ธอร์ เทพเจ้าสายฟ้าโลกาทมิฬ (2013), กัปตันอเมริกา: มัจจุราชอหังการ (2014), รวมพันธุ์นักสู้พิทักษ์จักรวาล (2014), อเวนเจอร์ส: มหาศึกอัลตรอนถล่มโลก (2015) และ มนุษย์มดมหากาฬ (2015) เฟสสามประกอบด้วย กัปตันอเมริกา: ศึกฮีโร่ระห่ำโลก (2016), จอมเวทย์มหากาฬ (2016), รวมพันธุ์นักสู้พิทักษ์จักรวาล 2 (2017), สไปเดอร์แมน: โฮมคัมมิ่ง (2017), ธอร์: ศึกอวสานเทพเจ้า (2017), แบล็ค แพนเธอร์ (2018), อเวนเจอร์ส: มหาสงครามล้างจักรวาล (2018), แอนท์-แมน และ เดอะ วอสพ์ (2018), กัปตัน มาร์เวล (2019), อเวนเจอร์ส: เผด็จศึก (2019) และ สไปเดอร์แมน: ฟาร์ ฟรอม โฮม (2019)
เดอะมัลติเวิร์สซากา
ภาพยนตร์ในสามเฟสที่สองนั้นเรียกรวมกันว่า "เดอะมัลติเวิร์สซากา" และรวมถึงละครชุดทางโทรทัศน์บนดิสนีย์+ เฟสสี่ประกอบด้วย แบล็ค วิโดว์ (2021), ชาง-ชี กับตำนานลับเท็นริงส์ (2021), ฮีโร่พลังเทพเจ้า (2021), สไปเดอร์แมน: โน เวย์ โฮม (2021), จอมเวทย์มหากาฬ ในมัลติเวิร์สมหาภัย (2022), ธอร์: ด้วยรักและอัสนี (2022) และ แบล็ค แพนเธอร์: วาคานด้าจงเจริญ (2022) เฟสห้าประกอบด้วย แอนท์-แมน และ เดอะ วอสพ์: ตะลุยมิติควอนตัม (2023), รวมพันธุ์นักสู้พิทักษ์จักรวาล 3 (2023), เดอะ มาร์เวลส์ (2023), เดดพูล 3 (2024), กัปตันอเมริกา: เบรฟนิวเวิลด์ (2024), ธันเดอร์โบลท์ส (2024) และ เบลด (2025) เฟสหกประกอบด้วย แฟนแทสติกโฟร์ (2025), อเวนเจอร์ส: เดอะแคงไดนาสตี (2026) และ อเวนเจอร์ส: ซีเครตวอร์ส (2027)
ละครชุดโดยมาร์เวลเทเลวิชัน
มาร์เวลเทเลวิชัน ผลิตละครโทรทัศน์หลายเรื่องที่ดำเนินเรื่องอยู่ในจักรวาลภาพยนตร์มาร์เวล ผ่านการออกอากาศ, สตรีมมิงและเคเบิล ละครชุด "มาร์เวล ฮีโรส์" ซึ่งออกอากาศทางช่องเอบีซี ได้แก่ ชี.ล.ด์. ทีมมหากาฬอเวนเจอร์ส (2013–2020), เอเจนต์ คาร์เตอร์ สายลับสาวกู้โลก (2015–2016) และ อินฮิวแมนส์ (2017) ละครชุด "มาร์เวล ไนท์ส" ซึ่งสตรีมมิงบนเน็ตฟลิกซ์ ได้แก่ แดร์เดวิล (2015–2018), เจสซิก้า โจนส์ (2015–2019), ลุค เคจ (2016–2018), ไอรอน ฟิสต์ (2017–2018), มินิซีรีส์ข้ามฝั่ง เดอะ ดีเฟนเดอร์ส (2017) และ เดอะ พันนิชเชอร์ (2017–2019) ละครชุดสำหรับเยาวชน ได้แก่ รันอะเวย์ส (2017–2019) สตรีมมิงบนฮูลู และ โคล้กและแดกเกอร์ (2018–2019) ออกอากาศทางช่องฟรีฟอร์ม ขณะที่ เฮลสตรอม (2020) ซึ่งสตรีมมิงบนฮูลู แต่เดิมตั้งใจให้เป็นจุดเริ่มต้นของแฟรนไชส์ การผจญภัยสู่ความกลัว ที่วางแผนไว้
ละครชุดโดยมาร์เวลสตูดิโอส์
เฟสสี่ประกอบด้วยละครชุดดิสนีย์+ ได้แก่ วันด้าวิสชั่น (2021), เดอะฟอลคอนและเดอะวินเทอร์โซลเจอร์ (2021), ปีที่หนึ่งของ โลกิ (2021), ปีที่หนึ่งของแอนิเมชัน วอตอิฟ...? (2021), ฮอคอาย (2021), มูนไนท์ (2022), มิสมาร์เวล (2022) และ ชี-ฮัลค์: ทนายสายลุย (2022) ส่วนรายการพิเศษ แวร์วูล์ฟ บาย ไนท์ (2022) และ รวมพันธุ์นักสู้พิทักษ์จักรวาล ตอนพิเศษรับวันหยุด (2022) ก็รวมอยู่ในเฟสนี้เช่นกัน เฟสห้าประกอบด้วยปีที่สองของ วอตอิฟ...? (2023), มหันตภัยอำพราง (2023), เอคโค (2023), ปีที่สองของ โลกิ (2023), ไอรอนฮาร์ต (2023),  อากาธา: โคเวนออฟเคออส (2023) และ แดร์เดวิล: บอร์นอะเกน (2024)
เทศมณฑลแกรนด์เคปเมานต์
แกรนด์เคปเมานต์ (Grand Cape Mount) เป็นเทศมณฑลในภาคตะวันตกเฉียงเหนือของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 5 เขต มีรอเบิตส์พอร์ตเป็นเมืองหลักของเทศมณฑลซึ่งมีเนื้อที่ 5,162 ตารางกิโลเมตร (1,993 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์เคปเมานต์มีประชากร 129,055 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 8 ของประเทศ
รอเบิร์ต ทรูฮีโย
โรเบร์โต ตรูฮีโย (Roberto Trujillo; เกิด 23 ตุลาคม ค.ศ. 1964) หรือ รอเบิร์ต ทรูฮีโย (Robert Trujillo) เป็นนักดนตรี เนทีฟอเมริกัน เริ่มเป็นที่รู้จักในฐานะนักดนตรีในตำแหน่งมือเบสแห่งวงเมทัลลิกา เขายังเคยเป็นสมาชิกกับวงเมทัลอื่นๆ หลายวงเช่น วงคลอสโอเวอร์แทรชเมทัล ซุยซิดัลเทนเดนซีส์ (Suicidal Tendencies) วงฟังก์เมทัล อินเฟคเชียสกลูฟวส์ (อินเฟคเชียสกลูฟวส์) วงเฮฟวีเมทัล แบล็กเลเบิลโซไซที (Black Label Society) และเคยร่วมงานกับเจอร์รี แคนเทรล แห่งอลิซอินเชนส์ และออซซี ออสบอร์น นักร้องนำวงแบล็กซับบาธ นอกจากนี้เขายังเคยเป็นสมาชิกร่วมทัวร์กับ แมสเมนทัล (Mass Mental) อีกด้วย
อ้างอิง
1964
ท่าอากาศยานพะโม
ท่าอากาศยานบะมอ (ဗန်းမော် လေဆိပ်) เป็นท่าอากาศยานที่ให้บริการในเมืองบะมอ รัฐกะชีน ทางตอนเหนือของประเทศพม่า
ท่าอากาศยานบะมอสร้างในปี ค.ศ. 1942 ในฐานะฐานทัพอากาศของญี่ปุ่น แต่มักถูกโจมตีโดยกองทัพฝ่ายสัมพันธมิตร จนถูกยึดในเดือนพฤษภาคม ค.ศ. 1945 ได้รับการบูรณะในช่วงปี ค.ศ. 1891 และถูกใช้เป็นสนามบินเล็กของกองทัพอากาศที่สิบ และยังเคยเป็นสถานีสื่อสารและควบคุมกองทัพอากาศจนถึงเดือนกันยายน ค.ศ. 1945
ท่าอากาศยานอยู่สูง 370 ft จากระดับน้ำทะเล ประกอบด้วย 1 รันเวย์ยางมะตอย ขนาดพื้นที่ 1,677 x 31 ตารางเมตร (5,502 × 102 ตารางฟุต)
การลงประชามติข้อตกลงเอวีย็อง
การลงประชามติข้อตกลงเอวีย็อง (Référendum sur les accords d'Évian) จัดขึ้นเมื่อวันที่ 8 เมษายน พ.ศ. 2505 เป็นการลงประชามติตามข้อตกลงเอวีย็อง ซึ่งเป็นข้อตกลงที่จะยุติสงครามแอลจีเรียและประกาศอิสรภาพให้แก่ประเทศแอลจีเรีย
การประท้วงในประเทศรัสเซีย พ.ศ. 2564
'''การประท้วงในประเทศรัสเซีย พ.ศ. 2564''' เริ่มต้นขึ้นในวันที่ 23 มกราคม พ.ศ. 2564 เพื่อสนับสนุนผู้นำฝ่ายค้าน อะเลกเซย์ นาวัลนืย หลังถูกคุมตัวทันทีเมื่อกลับมารัสเซียหลังจากถูกส่งตัวไปรักษาจากการวางยาพิษในปีที่แล้วที่เยอรมนี ก่อนที่จะมีการประท้วง เขาและมูลนิธิต่อต้านการทุจริต ได้เผยแพร่สารคดีเรื่อง อะพาเลซฟอร์ปูติน: เดอะสตอรีออฟเดอะบิกเจสท์ไบรบ์ ซึ่งมีเนื้อหาการเชื่อมโยงระหว่างประธานาธิบดีวลาดีมีร์ ปูตินกับวังที่ถูกกล่าวหาว่าสร้างให้แก่เขา
ในวันแรก มีการประท้วงใน 198 เมืองทั่วประเทศรัสเซีย โดยเป็นหนึ่งในการประท้วงต่อต้านรัฐบาลครั้งใหญ่ที่สุดนับตั้งแต่การประท้วงใน พ.ศ. 2554–2557 แต่ถูกตำรวจสลายการชุมนุม เพราะจัดโดยไม่ได้รับการอนุญาต โดยมีผู้ถูกคุมตัวพันกว่าคน ทำให้ทีมของนาวัลนืยประกาศหยุดประท้วงกลางถนนในวันที่ 4 กุมภาพันธ์ เพราะต้องการมุ่งเน้นถึงการเลือกตั้งสภานิติบัญญัติที่จะจัดขึ้นภายหลังในปีนี้  และต่อมาค่อยย้ายไปชุมนุมที่ลานกว้างเพื่อหลีกเลี่ยงการเผชิญหน้ากับตำรวจ  หลังสุขภาพของนาวัลนืยแย่ลงตอนถูกคุมขังในเรือนจำ จึงมีการประท้วงบนถนนอีกครั้งเป้นครั้งสุดท้ายในวันที่ 21 เมษายน
ถึงแม้จะมีการประท้วง ก็ยังคงมีการลงอาญาจำคุกนาวัลนืยในวันที่ 2 กุมภาพันธ์ หลังการประท้วง ในวันที่ 16 เมษายน สำนักงานอัยการมอสโกได้ร้องขอให้ศาลเมืองมอสโกจัดให้องค์กรที่มีส่วนกับนาวัลนืย เช่น มูลนิธิต่อต้านการทุจริตและศูนย์บัญชาการในฐานะองค์กรหัวรุนแรงอย่างเป็นทางการ โดยอ้างว่า: "ภายใต้การแฝงตัวของนโยบายเสรีนิยม องค์กรเหล่านี้มีส่วนในการสร้างสถานการณ์เพื่อสร้างความไม่มั่นคงทางสังคมและสถานการณ์ทางสังคม-การเมือง" ในวันที่ 9 มิถุนายน ศาลเมืองมอสโกจัดให้องค์กรเหล่านี้เป็นกลุ่มหัวรุนแรงและถูกเรียกค่าเสียหาย
ภูมิหลัง
เมื่อวันที่ 20 สิงหาคม 2020 อะเลคเซย์ นาวัลนืย ผู้นำฝ่ายค้านต่อวลาดีมีร์ ปูติน ถูกวางยาพิษและอยู่ในอาการสาหัสขณะกำลังเดินทางโดยเครื่องบินจากตอมสค์ไปมอสโก เขาได้รับการขนส่งเพื่อไปรักษาที่เบอร์ลิน และออกจากโรงพยาบาลในวันที่ 22 กันยายน 2020 สารพิษที่ใช้ซึ่งคือสารพิษประสาทโนวิช็อกได้รับการยืนยันอย่างเป็นทางการโดยองค์การเพื่อการป้องกันการใช้อาวุธเคมี (OPCW) ถึงแม้ทางรัฐบาลที่เครมลินจะปฏิเสธส่วนรู้เห็นในการลอบวางยาพิษนี้ สหภาพยุโรปและสหราชอาณาจักรได้ตอบสนองโดยการคว่ำบาตรเจ้าหน้าที่ระดับสูงหกคนของรัสเซียและสถาบันเคมีของรัฐหนึ่งแห่ง  นาวัลนืยกล่าวโทษวลาดีมีร์ ปูติน ว่าเป็นผู้บงการการวางยาพิษเขาในครั้งนี้ จากการทำข่าวเชิงสอบสวนของเบลลิงคัต แลถ ดิอินไซเดอร์ เสนอว่าสารพิษที่ใช้นั้นเป็นของเอฟเอสบี
ในวันที่ 17 มกราคม 2021 นาวัลนืยเดินทางกลับสู่ประเทศรัสเซีย และถูกจับกุมทันทีเมื่ออากาศยานลงจอดในประเทศด้วยโทษความผิดที่หมดอายุความไปแล้ว ก่อนนาวัลนืยจะเดินทางกลับมา หน่วยงานทัณฑ์แห่งรัสเซีย (FSIN) ได้ระบุว่านาวัลนืยจะถูกกักขังทันทีเมื่อเขาเดินทางมาถึงรัสเซีย จากความผิดเมื่อปี 2014 ที่ซึ่งนาวัลนืยมีความผิดใน คดีอีฟโรเขอร์ ที่ซึ่งนาวัลนืยระบุว่าเป็นคดีที่มีเบื้องหลังคือการเมือง ในปี 2017 ศาลสิทธิมนุษยชนยุโรประบุว่าการตัดสินคดีต่อนาวัลนืยนั้นเป็นไปโดนลยไม่ชอบธรรม
ในวันที่ 18 มกราคม ศาลมีคำสั่งให้กักขังนาวัลนืยไปจนถึง 15 กุมภาพันธ์ สำหรับความผิดฐานละเมิดทัณฑ์บน มีการตั้งศาลเฉพาะกิจขึ้นมาในสถานีตำรวจที่นาวัลนืยถูกหน่วงเหนี่ยวไว้ การรับฟังคำตัดสินอีกรอบจะมีขึ้นในวันที่ 29 มกราคม เพื่อตัดสินความผิดเดิมของเขาว่าอาจจะเปลี่ยนโทษเป็นการจำคุกแทนการลงทัณฑ์บนแต่เดิม นาวัลนืยเรียกการตัดสินคดีนี้ว่า "ป่าเถื่อนสิ้นดี" และเขายังชักจูงให้ประชาชนออกมาเรียกร้องเพื่อความยุติธรรม จนนำไปสู่การชุมนุมประท้วงทั่วประเทศในวันที่ 23 มกราคม
นอกจากนี้ เมื่อ 19 มกราคม สารคดีเชิงสอบสวนของนาวัลนืยร่วมกับมูลนิธิต่อต้านการทุจริตของเขา อะพาเลซฟอร์ปูติน: เดอะสตอรีออฟเดอะบิกเจสท์ไบรบ์ ได้ถูกเผยแพร่ เนื้อหาใจความเกี่ยวกับการคอร์รัปชั่นของปูติน วิดีโอนี้ยิ่งทำให้มีผู้ออกมาประท้วงมากยิ่งขึ้น วิดีโอมียอดชมมากกว่า 60 ล้านครั้งบนยูทูบ ก่อนการประท้วงจะเริ่มต้น
วงศ์ปลาปากแตร
สำหรับปลาในวงศ์อื่น ดูที่ วงศ์ปลาสามรส
วงศ์ปลาปากแตร (Cornetfish, Trumpetfish) เป็นวงศ์ของปลากระดูกแข็งน้ำเค็มวงศ์หนึ่ง ในอันดับปลาจิ้มฟันจระเข้และม้าน้ำ (Syngnathiformes) ใช้ชื่อวิทยาศาสตร์ว่า Aulostomidae (มาจากภาษากรีกคำว่า "Aulos" หมายถึง "แตร" และ "stoma" หมายถึง "ปาก")
ลักษณะสำคัญของปลาในวงศ์นี้ คือ ปากที่ยาวยื่นออกและโป่งออกบริเวณปลายปากเล็กน้อย คล้ายลักษณะของแตรหรือท่อ อันเป็นที่มาของชื่อสามัญ ปลายขากรรไกรล่างมีติ่งเนื้อคล้ายหนวด ครีบหลังมี 2 ตอนตอนหน้าเป็นก้านครีบแข็ง 8-12 ชิ้น เก็บอยู่ใช้สำหรับป้องกันตัวเอง ครีบหลังอันที่ 2 และครีบก้นอยู่ค่อนไปเกือบติดครีบหาง ครีบท้องอยู่กึ่งกลางลำตัว
เป็นปลาที่ว่ายน้ำได้ช้า จึงมักแฝงตัวอยู่กับปลาอื่น ๆ เช่น ปลานกขุนทอง, ปลานกแก้วหรือปลาแพะ เพื่อหาโอกาสเข้าใกล้อาหาร ได้แก่ กุ้งและลูกปลา ปลาวัยอ่อนที่ป้องกันตัวเองไม่ได้ จะพรางตัวอยู่ตามแส้ทะเลหรือกัลปังหา มักพบพฤติกรรมนี้ในยามค่ำคืน
วงศ์ปลาปากแตร มีเพียงสกุลเดียว คือ Aulostomus พบเพียง 3 ชนิดเท่านั้น พบกระจายพันธุ์ในมหาสมุทรแปซิฟิก และมหาสมุทรแอตแลนติก
การลงประชามติรัฐธรรมนูญฝรั่งเศส ค.ศ. 1969
การลงประชามติปฏิรูปวุฒิสภาและการกระจายอำนาจ  (Référendum sur la réforme du Sénat et la régionalisation)  จัดขึ้นเมื่อวันที่ 27 เมษายน พ.ศ. 2512 เป็นการลงประชามติเห็นชอบหรือไม่เห็นชอบในการแก้ไขเพิ่มเติมรัฐธรรมนูญแห่งสาธารณรัฐฝรั่งเศสที่ 5 โดยจะให้รัฐบาลกระจายอำนาจบริหารไปยังหน่วยการปกครองย่อย ๆ และปฏิรูปวุฒิสภา หลังจากผลการลงประชามติออกมาแล้ว ทำให้ชาร์ลส์ เดอ โกลล์ลาออกจากตำแหน่ง
โมลลอซอนี
โมลลอซอนี (ملاثاني) เป็นนครและเมืองหลักของเทศมณฑลบอวี จังหวัดฆูเซสถาน ประเทศอิหร่าน จากสำมะโน พ.ศ. 2549 นครนี้มีประชากร 13,979 คนใน 2,563 ครัวเรือน
Neodillenia
Neodillenia เป็นสกุลของพืชดอกที่อยู่ในวงศ์ Dilleniaceae.
มีถิ่นกำเนิดอยู่ทางตอนใต้ของอเมริกาเขตร้อน
สปีชีส์ในสกุล ได้แก่:
มิสแกรนด์เนเธอร์แลนด์
มิสแกรนด์เนเธอร์แลนด์ (Miss Grand Netherlands) เป็นการประกวดนางงามระดับประเทศของเนเธอร์แลนด์ เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2015 โดยก่อนหน้า ตั้งแต่ปี ค.ศ. 2013 – 2014 นั้น ผู้ดำรงตำแหน่งมิสแกรนด์เนเธอร์แลนด์จะมาจากการแต่งตั้งให้ดำรงตำแหน่ง ผู้อำนวยการกองประกวดมิสแกรนด์เนเธอร์แลนด์ในปัจจุบัน คือ Stefan Hoven – Lieuw Choy ผู้ก่อตั้งบริษัท 12 Months of Beauty ซึ่งได้รับสิทธิ์การจัดส่งตัวแทนเนเธอร์แลนด์เข้าร่วมการประกวดมิสแกรนด์อินเตอร์เนชันแลตั้งแต่ ปี ค.ศ. 2013 เป็นต้นมา
ผู้ดำรงตำแหน่งมิสแกรนด์เนเธอร์แลนด์คนแรก คือ ทาลิซา วอลเทอร์ (Talisa Wolters) จากจังหวัดโอเฟอไรส์เซิล และได้เข้าร่วมการประกวดมิสแกรนด์อินเตอร์เนชันแนล 2013 ซึ่งถือว่าเป็นการประกวดมิสแกรนด์อินเตอร์เนชันลแนลครั้งแรก ส่วนผู้ดำรงตำแหน่งมิสแกรนด์เนเธอร์แลนด์คนปัจจุบัน คือ Kelly van den Dungen จากจังหวัดนอร์ทบราแบนต์ ซึ่งได้รับตำแหน่งจากการประกวดมิสแกรนด์เนเธอร์แลนด์ 2017 เมื่อวันที่ 26 มีนาคม ค.ศ. 2017 และได้เป็นตัวแทนเข้าร่วมการประกวดมิสแกรนด์อินเตอร์เนชันแนล 2017 ในเดือนตุลาคม ค.ศ. 2017 ณ ประเทศเวียดนาม
ประวัติ
องค์กรมิสแกรนด์เนเธอร์แลนด์ได้รับการก่อตั้งขึ้นอย่างเป็นทางการในปี ค.ศ. 2013 โดย Stefan Hoven – Lieuw Choy และ Robin Hoven – Lieuw Choy ผู้ก่อตั้งบริษัท 12 Months of Beauty ทั้งนี้ การคัดเลือกมิสแกรนด์เนเธอร์แลนด์ 2013 – 2015 นั้น จะคัดเลือกสาวงามที่เคยร่วมงานกับทางบริษัทมาก่อนหน้าอยู่แล้ว ต่อมาในปี ค.ศ. 2016 ได้มีการจัดการประกวดมิสแกรนด์เนเธอร์แลนด์ขึ้นเป็นครั้งแรกขึ้น โดยผู้ชนะการประกวดในครั้งนั้น คือ Floor Masselink ซึ่งได้เป็นตัวแทนประเทศเนเธอร์แลนด์เข้าร่วมการประกวดมิสแกรนด์อินเตอร์เนชันแนล 2016 ในช่วงเดือนตุลาคมปีนั้นที่ประเทศสหรัฐอเมริกา หลังจากเป็นต้นมา ได้มีการจัดประกวดมิสแกรนด์เนเธอร์แลนด์ขึ้นเป็นประจำของทุกปี เพื่อคัดเลือกตัวแทนนางงามเนเธอร์แลนด์ให้เข้าร่วมการประกวดมิสแกรนด์อินเตอร์เนชันแนลซึ่งจะถูกจัดขึ้นในเดือนตุลาคมของทุกปี
ผลงานการเข้าประกวดระดับนานาชาติ
สัญลักษณ์สี : ชนะเลิศ
มิสอีโคอินเตอร์เนชันแนล
ในปี ค.ศ. 2017 Floor Masselink มิสแกรนด์เนเธอร์แลนด์ 2016 ได้รับเลือกจากองค์กรฯ ให้เข้าร่วมการประกวดมิสอีโค่อินเตอร์เนชันแนล 2017 ที่ประเทศอียิปต์
มิสแกรนด์เนเธอร์แลนด์ 2020
ผู้ที่ผ่านรอบคัดเลือกเข้าสู่การประกวดมิสแกรนด์เนเธอร์แลนด์ 2020 มีทั้งสิ้น 12 คน ดังรายชื่อต่อไปนี้:
มิสแกรนด์เนเธอร์แลนด์ 2017
มิสแกรนด์เนเธอร์แลนด์ 2017 (Miss Grand Netherlands 2017) ถือได้ว่าเป็นการประกวดมิสแกรนด์เนเธอร์แลนด์ที่ถูกจัดขึ้นเป็นครั้งที่ 2 การประกวดรอบสุดท้ายถูกจัดขึ้นในวันที่ 26 มีนาคม ค.ศ. 2017 โดยผู้ชนะการประกวดในครั้งนี้คือ Kelly van den Dungen จากนอร์ทบราแบนต์ ซึ่งได้รับการส่งมอบตำแหน่งโดย  Floor Masselink มิสแกรนด์เนเธอร์แลนด์ 2016 และจะต้องเข้าร่วมการประกวดมิสแกรนด์อินเตอร์เนชันแนล 2017 ในช่วงเดือนตุลาคม ค.ศ. 2017 ที่ประเทศเวียดนาม
ผู้เข้าประกวด
ผู้ที่ผ่านรอบคัดเลือกเข้าสู่การประกวดมิสแกรนด์เนเธอร์แลนด์ 2017 มีทั้งสิ้น 8 คน ดังรายชื่อต่อไปนี้:
มิสแกรนด์เนเธอร์แลนด์ 2016
มิสแกรนด์เนเธอร์แลนด์ 2016 (Miss Grand Netherlands 2016) ถือได้ว่าเป็นการจัดการประกวดมิสแกรนด์เนเธอร์แลนด์ครั้งแรก การประกวดรอบสุดท้ายถูกจัดขึ้นในวันที่ 5 มิถุนายน ค.ศ. 2016 โดยผู้ชนะการประกวดในครั้งนี้ คือ  Floor Masselink จากจังหวัดโกรนิงเงิน ซึ่งได้รับการส่งมอบตำแหน่งโดย  Shauny Bult มิสแกรนด์เนเธอร์แลนด์ 2016 และได้เข้าร่วมการประกวดมิสแกรนด์อินเตอร์เนชันแนล 2016 ในช่วงเดือนตุลาคม ค.ศ. 2017 ณ เวสต์เกต อินเตอร์เนชันแนล เธียเตอร์ ภายในพื้นที่เวสต์เกต ลาสเวกัส รีสอร์ท แอนด์ คาสิโน, เมืองลาสเวกัส, มลรัฐเนวาดา, ประเทศสหรัฐอเมริกา
คณะกรรมการ
คณะกรรมการรอบตัดสินมิสแกรนด์เนเธอร์แลนด์ 2016 มีดังต่อไปนี้
ผู้เข้าประกวด
ผู้ที่ผ่านรอบคัดเลือกเข้าสู่การประกวดมิสแกรนด์เนเธอร์แลนด์ 2016 มีทั้งสิ้น 4 คน ดังรายชื่อต่อไปนี้: หมายเหตุ: ไม่มีตำแหน่งรองชนะเลิศในการประกวดมิสแกรนด์เนเธอร์แลนด์ 2016
รัฐไวโอมิง
ไวโอมิง (Wyoming, ) เป็นรัฐหนึ่งในอนุภูมิภาคตะวันตกภูเขาของภาคตะวันตกของสหรัฐ มีอาณาเขตติดต่อกับรัฐมอนแทนาทางทิศตะวันตกเฉียงเหนือและทิศเหนือ รัฐเซาท์ดาโคตาและรัฐเนแบรสกาทางทิศตะวันออก รัฐโคโลราโดทางทิศใต้ รัฐยูทาห์ทางทิศตะวันตกเฉียงใต้ และรัฐไอดาโฮทางทิศตะวันตก ด้วยจำนวนประชากร 576,851 คนในสำมะโนประชากรสหรัฐ ค.ศ. 2020 ไวโอมิงเป็นรัฐที่มีประชากรน้อยที่สุดของประเทศถึงแม้จะเป็นรัฐที่มีพื้นที่มากเป็นอันดับที่ 10 ก็ตาม โดยมีความหนาแน่นของประชากรต่ำที่สุดเป็นอันดับที่ 2 รองจากรัฐอะแลสกา เมืองหลวงและเมืองที่มีประชากรมากที่สุดของรัฐคือไชแอนน์ซึ่งมีประชากรประมาณ 63,957 คนใน ค.ศ. 2018
พื้นที่ครึ่งหนึ่งทางตะวันตกของรัฐไวโอมิงถูกปกคลุมด้วยเทือกเขาร็อกกีเป็นส่วนใหญ่ ในขณะที่พื้นที่อีกครึ่งทางตะวันออกของรัฐเป็นทุ่งหญ้าแพรรีบนพื้นที่สูงที่เรียกว่าไฮเพลนส์ รัฐนี้มีอากาศแห้งและลมแรงกว่าส่วนอื่น ๆ ของประเทศ ด้วยความแตกต่างระหว่างภูมิอากาศกึ่งแห้งแล้งกับภูมิอากาศภาคพื้นทวีปซึ่งนำไปสู่ความแปรปรวนของอุณหภูมิอย่างมีนัยสำคัญ เกือบครึ่งหนึ่งของที่ดินในรัฐไวโอมิงเป็นของรัฐบาลกลางและโดยทั่วไปได้รับการคุ้มครองเพื่อใช้เป็นที่สาธารณประโยชน์ ไวโอมิงอยู่ในอันดับที่ 6 ในแง่ขนาดพื้นที่และอันดับที่ 5 ในแง่สัดส่วนของที่ดินของรัฐที่รัฐบาลกลางเป็นเจ้าของ ที่ดินของรัฐบาลกลางประกอบด้วยอุทยานแห่งชาติ 2 แห่ง (แกรนด์ทีตันและเยลโลว์สโตน) พื้นที่นันทนาการแห่งชาติ 2 แห่ง อนุสรณ์สถานแห่งชาติ 2 แห่ง รวมถึงป่าสงวนแห่งชาติ แหล่งประวัติศาสตร์ โรงเพาะฟักปลา และเขตพักพิงสัตว์ป่าอีกหลายแห่ง
ชนพื้นเมืองหลายกลุ่มอาศัยอยู่ในภูมิภาคนี้มาเป็นเวลาหลายพันปี เผ่าชนที่ได้รับการรับรองจากรัฐบาลกลางทั้งในอดีตและในปัจจุบันรวมถึงชาวอะแรพาโฮ ชาวโครว์ ชาวลาโคตา และชาวโชโชนี ระหว่างที่ชาวยุโรปเข้ามาสำรวจพื้นที่ จักรวรรดิสเปนเป็นจักรวรรดิแรกที่ "อ้างกรรมสิทธิ์" เหนือพื้นที่ตอนใต้ของไวโอมิง เมื่อเม็กซิโกเป็นเอกราช พื้นที่ตอนใต้จึงกลายเป็นส่วนหนึ่งของเม็กซิโก หลังจากพ่ายแพ้ในสงครามเม็กซิโก–สหรัฐ เม็กซิโกก็ยกพื้นที่ดังกล่าวให้แก่สหรัฐใน ค.ศ. 1848
ภูมิภาคนี้มีชื่อว่า "ไวโอมิง" ในร่างกฎหมายที่เสนอต่อรัฐสภาสหรัฐใน ค.ศ. 1865 เพื่อจัดตั้งรัฐบาลชั่วคราวสำหรับดินแดนไวโอมิง ก่อนหน้านี้ชาวอาณานิคมใช้ชื่อนี้เรียกหุบเขาแห่งหนึ่งในรัฐเพนซิลเวเนีย โดยเป็นชื่อที่แผลงมาจากคำในภาษามันซีว่า xwé:wamənk ซึ่งแปลว่า "ตรงที่ราบริมแม่น้ำใหญ่แห่งนั้น"
ร่างกฎหมายสำหรับการรับดินแดนไวโอมิงเข้าเป็นรัฐของสหรัฐได้รับการเสนอทั้งในวุฒิสภาสหรัฐและสภาผู้แทนราษฎรสหรัฐในเดือนธันวาคม ค.ศ. 1889 เมื่อวันที่ 27 มีนาคม ค.ศ. 1890 สภาผู้แทนราษฎรได้ผ่านร่างกฎหมายดังกล่าวและประธานาธิบดีเบนจามิน แฮร์ริสัน ได้ลงนามในร่างกฎหมายว่าด้วยความเป็นรัฐไวโอมิง ส่งผลให้ไวโอมิงกลายเป็นรัฐที่ 44 ของสหรัฐ
ในอดีต ชาวอเมริกันเชื้อสายยุโรปทำฟาร์มและเลี้ยงสัตว์ที่นี่ โดยเกิดความขัดแย้งเรื่องที่ดินระหว่างคนเลี้ยงแกะกับคนเลี้ยงวัวอยู่เนือง ๆ ในปัจจุบันเศรษฐกิจส่วนใหญ่ของไวโอมิงขึ้นอยู่กับการท่องเที่ยวและการสกัดแร่ธาตุต่าง ๆ เช่น ถ่านหิน แก๊สธรรมชาติ น้ำมัน โทรนา เป็นต้น สินค้าเกษตร ได้แก่ ข้าวบาร์เลย์ หญ้าแห้ง ปศุสัตว์ บีตน้ำตาล ข้าวสาลี และเส้นใยขนสัตว์ ไวโอมิงเป็นรัฐแรก (หากไม่นับรัฐนิวเจอร์ซีย์ก่อน ค.ศ. 1807) ที่ออกกฎหมายให้ผู้หญิงมีสิทธิออกเสียงเลือกตั้งและสิทธิในการเข้ารับตำแหน่งที่มาจากการเลือกตั้ง รวมทั้งเป็นรัฐแรกที่มีผู้ว่าการรัฐเป็นผู้หญิง เนื่องจากประวัติศาสตร์ส่วนนี้ ไวโอมิงจึงมีชื่อเล่นว่า "รัฐเสมอภาค" และมีคำขวัญทางการว่า "สิทธิที่เท่าเทียมกัน" ไวโอมิงเป็นฐานเสียงของพรรคการเมืองอนุรักษนิยมมาตั้งแต่คริสต์ทศวรรษ 1950 ผู้ได้รับการเสนอชื่อชิงตำแหน่งประธานาธิบดีจากพรรคริพับลิกันชนะการเลือกตั้งในรัฐนี้ทุกครั้งนับตั้งแต่ ค.ศ. 1968 เป็นต้นมา
อูจี
อี จี-ฮุน (이지훈; เกิด 22 พฤศจิกายน ค.ศ. 1996) เป็นที่รู้จักกันดีในสเตจเนมชื่อ อูจี เป็นนักร้อง นักแต่งเพลง และโปรดิวเซอร์เพลงชาวเกาหลีใต้ เขาเป็นสมาชิกของวงบอยแบนด์เซเวนทีน นอกจากผลงานเดี่ยวของเขาและผลงานวงเซเวนทีนแล้วอูจียังเขียนเพลงให้กับศิลปินเคป๊อป คนอื่น ๆ เช่น นิวอีสต์ดับบลิว, ไอลี, ไอโอไอ และ ชันย็อล
บิลล์ เอลเลอร์ริงตัน
วิลเลียม "บิลล์" เอลเลอร์ริงตัน (William "Bill" Ellerington; 30 มิถุนายน พ.ศ. 2466 – 4 เมษายน พ.ศ. 2558) เป็นนักฟุตบอลชาวอังกฤษ ผู้ที่เคยลงเล่นให้กับฟุตบอลทีมชาติอังกฤษ 2 ครั้ง และอังกฤษ บี 1 ครั้ง และเขายังใช้เวลาค้าแข้งส่วนใหญ่กับสโมสรฟุตบอลเซาแธมป์ตัน ในตำแหน่งกองหลัง
พ่อของเขาซึ่งมีชื่อว่า บิลล์ เหมือนกัน ยังเป็นนักฟุตบอลของสโมสรฟุตบอลมิดเดิลส์โบโรและสโมสรฟุตบอลเนลสัน ในตำแหน่งกองหลังด้วย
อ้างอิง
1923 2015
ช่องตะโก
ปรากฏในหลักฐาน
ในจดหมายเหตุของโจว ต้ากวาน ราชทูตชาวจีนที่เดินทางเข้าไปในราชสำนักเขมร เมื่อ พ.ศ. 1839–1840 ได้บันทึกไว้ว่าเขมรกับไทยมีการติดต่อค้าขายกันโดยเฉพาะมีสินค้าที่มีชื่อเสียงคือผ้าไหม (จากอำเภอปักธงชัยในปัจจุบัน)
เส้นทางช่องเขาตะโก เป็นเส้นทางเดินทัพสมัยต้นกรุงรัตนโกสินทร์ ปรากฏในแผนที่ระวางที่ชื่อว่า เขมรในนี้ (Khmer Nai Ni) จัดทำขึ้นในช่วงรัชกาลที่ 1–3 เส้นทางช่องตะโกในสมัยรัชกาลที่ 5 ยังใช้เป็นเส้นทางจากกรุงเทพไปสู่หัวเมืองทางภาคตะวันออกเฉียงเหนือ เอกสารราชการได้ระบุถึงการเป็นเส้นทางการค้าที่สำคัญระหว่างภูมิภาคจนถึงกับมีข้อเสนอในการซ่อมบำรุงเมื่อ พ.ศ. 2451 เพราะมีช่องเขาที่กว้างพอให้เกวียนขนขึ้นลงได้ และสะดวกในการขนย้ายจากทางบกมาลงเรือเพื่อล่องลงมาอ่าวไทยหรือส่งเข้ากรุงเทพตามคลองต่าง ๆ
ปัจจุบัน
ในช่วงทศวรรษ 2510 ช่องตะโกได้รับการพัฒนาจากภาครัฐส่วนกลางโดยการตัดถนนเชื่อมระหว่างพื้นที่อำเภอละหานทราย (ปัจจุบันคือ อำเภอโนนดินแดง) จังหวัดบุรีรัมย์ กับอำเภอตาพระยา จังหวัดปราจีนบุรี (ปัจจุบันคือจังหวัดสระแก้ว) แต่การสร้างถนนก็เผชิญจากการต่อต้านของกลุ่มผู้ก่อการร้ายคอมมิวนิสต์ในพื้นที่ แรงงานและเครื่องจักรที่ใช้ในการก่อสร้างถนนถูกโจมตีได้รับความเสียหาย จนในที่สุดสามารถตัดถนนได้เสร็จและได้มีการสร้างอนุสาวรีย์เราสู้ ในปี พ.ศ. 2523
ในปัจจุบันเส้นทางผ่านช่องตะโกคือ ทางหลวงแผ่นดินหมายเลข 348 หรือ ถนนธนะวิถี เป็นเส้นทางเชื่อมระหว่างอำเภอนางรอง จังหวัดบุรีรัมย์ กับอำเภออรัญประเทศ จังหวัดสระแก้ว มีระยะทางประมาณ 143 กิโลเมตร บริเวณเขาช่องตะโกมักเกิดอุบัติเหตุเป็นประจำ มีผู้เสียชีวิตและบาดเจ็บจำนวนมาก เพราะเป็นทางแคบทั้งช่วงขึ้นเขาและลงเขา ลักษณะถนนไม่มีไหล่ทาง คันทางแคบ ลาดชัน และคดเคี้ยว
รัฐแมริแลนด์
รัฐแมริแลนด์ (Maryland, ) เป็นรัฐอยู่ทางฝั่งตะวันออกของสหรัฐ ตั้งอยู่ทางตอนเหนือของกรุงวอชิงตัน ดี.ซี. และอยู่ทางตอนใต้ของรัฐเพนซิลเวเนีย เมืองหลวงของรัฐคือ แอนแนโพลิส เมืองที่ใหญ่ที่สุดในรัฐคือ บอลทิมอร์ มหาวิทยาลัยที่มีชื่อเสียงในรัฐได้แก่ มหาวิทยาลัยจอนส์ ฮอปคินส์ และมหาวิทยาลัยแมริแลนด์ ทีมกีฬาที่มีชื่อเสียงได้แก่ บอลทิมอร์ ออริโอลส์ (เบสบอล) และ บอลทิมอร์ เรเวนส์ (อเมริกันฟุตบอล)
จุดสูงสุดในรัฐคือภูเขาแบ็กโบน และจุดต่ำสุดคือมหาสมุทรแอตแลนติก
การแบ่งเขตการปกครอง
รัฐแมริแลนด์ แบ่งเขตการปกครองออกเป็น 23 เทศมณฑล และหนึ่งเมืองอิสระ (Independenct City) ได้แก่นครบอลทิมอร์ ซึ่งได้รับการก่อตั้งขึ้นในปี พ.ศ. 2272 และแยกตัวออกจากเทศมณฑลบอลทิมอร์ (Baltimore) ใน พ.ศ. 2394 โดยได้รับการยกฐานะให้เป็นเมืองอิสระ (Independent City) มีฐานะเทียบเท่าเทศมณฑล สำหรับเทศมณฑลมีรายละเอียดต่อไปนี้
Neocentema
Neocentema เป็นสกุลของพืชดอกที่อยู่ในวงศ์ Amaranthaceae.
ถิ่นกำเนิดคือโซมาเลีย แทนซาเนีย
สปีชีส์ในสกุล ได้แก่:
ร็อด สจ๊วต
เซอร์ ร็อดเดริก เดวิด สจ๊วต (Sir Roderick David Stewart) เกิดเมื่อวันที่ 10 มกราคม ค.ศ. 1945 เป็นนักร้อง นักแต่งเพลง เกิดและเติบโตในลอนดอน ประเทศอังกฤษ ปัจจุบันย้ายไปอยู่ใน Epping
เอกลักษณ์เสียงร้องของ ร็อด สจ๊วตคือเสียงแหบเสน่ห์ เขาเป็นที่รู้จักในช่วงปลายยุค 1960 และต้นยุคทศวรรษ 1970 กับการเป็นสมาชิกวง The Jeff Beck Group และต่อมากับวง Faces เขาออกผลงานเดี่ยวในปี 1969 กับผลงานอัลบั้มแรกชุด An Old Raincoat Won't Ever Let You Down ผลงานในระหว่างอยู่วง The Jeff Beck Group และ The Faces พิสูจน์ให้เห็นว่าพวกเขามีอิทธิพลต่อแนวเพลงเฮฟวีเมทัล และพังก์ร็อก ตามลำดับ ทั้งสองวงเป็นวงบุกเบิกให้กับแนวเพลงบลูส์-ร็อก
อ้างอิง
1945
วัดดอนโฆสิตาราม
วัดดอนโฆสิตาราม เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านดอนวัว ตำบลหนองบัว อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 52 ไร่ 13 ตารางวา
แต่เดิมในบริเวณนี้ไม่มีวัด ประชาชนต้องเดินทางไปวัดราษฎร์ศรัทธากะยารามซึ่งอยู่ไกลมาก จึงได้รับคำแนะนำจากเจ้าอาวาสว่าสมควรที่จะสร้างวัด นายสีดาจึงได้ชักชวนญาติพี่น้องและมิตรสหายให้ร่วมกันสร้างวัดขึ้นเมื่อ พ.ศ. 2451 ในสมัยพระบาทสมเด็จพระจุลจอมเกล้าเจ้าอยู่หัว ในยุคแรกได้เริ่มสร้างกุฏิขึ้น 3 หลัง ต่อมาได้สร้างศาลาดินขึ้นอีก 1 หลัง ตั้งอยู่ที่หน้าวัดในปัจจุบันนี้ อุโบสถหลังเก่าได้รับพระราชทานวิสุงคามสีมาเมื่อ พ.ศ. 2466 ปัจจุบันได้สร้างหลังใหม่ซึ่งได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 เขตวิสุงคามสีมากว้าง 20 เมตร ยาว 40 เมตร ด้านการศึกษา เปิดสอนโรงเรียนพระปริยัติธรรมแผนกธรรมเมื่อ พ.ศ. 2466
อาคารเสนาสนะ ได้แก่ อุโบสถ กว้าง 6.5 เมตร ยาว 13 เมตร สร้างเมื่อ พ.ศ. 2522 ในสมัยหลวงพ่อสมบูรณ์ เป็นอาคารคอนกรีตเสริมเหล็ก ศาลาการเปรียญ กว้าง 16 เมตร ยาว 40 เมตร สร้างเมื่อ พ.ศ. 2506 เป็นอาคารไม้ หอสวดมนต์ กว้าง 10 เมตร ยาว 40 เมตร สร้างเมื่อ พ.ศ. 2539 กุฏิสงฆ์ จำนวน 6 หลัง เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
วัดมีวัตถุมงคลที่สร้างโดยหลวงพ่อสมบูรณ์ ท่านสร้างหลายรุ่น นิยมกันมากเพราะเห็นว่าท่านมีชื่อ เชื่อกันว่าเมื่อบูชาแล้วจะมีความอุดมสมบูรณ์ คนที่บูชาไปได้ผลเรื่องเมตตาค้าขายดี
ชาร์ลี เอ็กซ์ซีเอ็กซ์
ชาร์ล็อตส์ เอ็มม่า อิชชิซัน (Charlotte Emma Aitchison) (เกิด 2 สิงหาคม ค.ศ. 1992) รู้จักกันในนาม ชาร์ลี เอ็กซ์ซีเอ็กซ์ (Charli XCX) เป็นนักร้องนักแต่งเพลงชาวอังกฤษ ชาร์ลีปล่อยตัวซิงเกิ้ลของเธอในปี 2008 และเริ่มดำเนินการอัดเพลงในบ้านที่กรุงลอนดอน เธอเซ็นสัญญาเป็นศิลปินกับสังกัดเพลง Asylum Records เมื่อปี 2010 และปล่อยมิกซ์เทปสองเพลง Heartbreaks, Earthquakes  และ Super Ultra ในปี 2012 ชาร์ลีได้วางจำหน่ายอัลบั้มแรก True Romance ในปี 2013 และปล่อยซิงเกิ้ลได้แก่เพลง Nuclear Seasons และ Stay Aways เธอเริ่มมีชิ่อเสียงสู่ระดับนานาชาติในช่วง 2013  - 2014 จากผลงานซิงเกิ้ลที่ผ่านมาซึ่งเป็นผลงานที่เธอได้รับเชิญได้แก่ ผลงานเพลง I Love It ของ อีคอนน่า ป็อป และ ผลงานเพลง แฟนซี ของอิ๊กกี้ อาซาเลียผลงานซิงเกิ้ลของเธอในปี 2014 Boom Clap ติดอันดับท็อปเท็นในประเทศต่างๆซึ่งทำให้การการเปิดตัวอัลบั้มชุดที่สามของเธอนั้นล่าช้า อัลบั้มสตูดิโอชุดที่สองของเธอ Sucker มีผลงานซิงเกิ้ลทีปล่อยออกมาอันได้แก่ Break The Rules และ Doing It
ประวัติ
ชาร์ล็อตส์ เอ็มม่า อิชชิซัน เกิด 2 สิงหาคม ค.ศ. 1992 ใน เคมบริดจ์ เคมบริดจ์เชอร์ สหราชอาณาจักร มีพ่อเป็นชาวสก็อตและแม่เป็นชาวอินเดียจากยูกันดา เธอเติบโตในไบช็อป สตอร์ฟอร์ด เฮิร์ดฟอร์ดไชน์ เธอแต่งเนื้อเพลงเมื่อตอนอายุ 14 เธอเรียนมหาวิทยาลัยที่ Bishop's Stortford College และออกจากโรงเรียนเมื่อปี 2010 ชาร์ลีเรียนที่โรงเรียนศิลปะ Slade School of Fine Art ในกรุงลอนดอนแต่ลาออกในช่วงปีที่สองของระดับ
2008 -11 การแสดงครั้งแรกและการอัดเพลง
ชาร์ลี เมื่ออายุได้ 14 เธอก็อัดอัลบั้มแรกของเธอซึ่งเงินที่ใช้ในการอัดพ่อแม่เธอเป็นคนช่วยเหลือ ในต้นเดือน 2008 เธอได้โพสต์เพลงบางส่วนในอัลบั้มในรูปแบบเดโม่ลง มายสเปซ ของเธอเอง มีผู้สนับสนุนผลงานเพลงของเธอจากบ้านเล็กๆในลอนดอนเป็นจำนวนมากจนเธอได้รับการชักชวนให้จัดคอนเสริ์ต จนเธอตั้งชื่อบนเวทีการแสดงว่า ชาร์ลีเอ็กซ์ซีเอ็กซ์ อีกทั้งมันเป็นชื่อของเธอใน เอ็มเอสเอ็น เมื่อตอนเธอเด็กมาก พ่อแม่ของเธอสนับสนุนในการทำงานของเธอและคอยช่วยเหลือ เธอได้ปล่อยสองซิงเกิ้ล "!Franchesckaar!" และปล่อยเพลงหลักของซิงเกิ้ล Emeline และ Art Brick กลางปี 2008 ภายใต้สังกัด Orgy Music อัลบั้มชุดแรก 14 ของเธอถุกปล่อย ซึ่งไม่ได้ปล่อยออกมาในทางการค้า เธอได้เซ็นสัญญากับสังกัด Asylum Records ในปี 2010 เธอพักจากวงการเพลงไปซึ่งเธออธิบายว่าเธอสูญเสียเวลาพวกนั้นจริงๆ ในเดือนเมษายน 2011, เธอปล่อยซิงเกิ้ล Stay Away ตามมาด้วยซิงเกิ้ล Nuclear Seasons ที่ปล่อยในเดือนพฤศจิกายน ทั้งสองซิงเกิ้ลดูแลโดย อริเอล รีชึเซล ถูกปล่อยในสหรัฐอเมริกาเท่านั้น ซิงเกิ้ลเพลงเหล่านี้ได้รับความสนใจจากเว็ปไซต์เพลงอย่าง Pitchfork Media โดยเธอยังได้รับการชื่นชมว่าเป็นเพลงชิ้นใหม่ที่ดีทั้งสอง และยังได้ติดอยู่ในเพลงที่ดีในปี 2011 ในเดือนเมษายน 2012 , ชาร์ลีปล่อยมิกซ์เทปแรกของเพลง 'Heartbreaks และ Earthquake จากทั้งหมดแปดเพลง เธอยังให้ความสนับสนุน โคลด์เพลย์ และ ซานติโกลด์ ในการทัวร์คอนเสริ์ตปีเดียวกันด้วย มิกซ์เทปของเธอลำดับที่สอง , Super Ultra'' ถูกปล่อยในเว็ปไซต์ของเธอเมื่อเดือนพฤศจิกายน 2012
2012 - 13: True Romance
ชาร์ลี เอ็กซ์ซีเอ็กซ์ยังร่วมแต่งเนื้อเพลงและร่วมขับร้องในซิงเกิ้ลเพลง ในปี 2012 I Love It โดยร่วมอัดเพลงกับคู่หูดูโอ้ชาวสวีเดน อิคอนนา ป็อป และทำให้ทั้งคู่ประสบความสำเร็จในปี 2013 เพลงดังกล่าวเข้าชาร์จ บิลบอร์ดฮอต 100 ในสหรัฐหลังจากถูกปล่อยในช่วงต้นปี 2013 และพุ่งพะย่านไปยังอันดับที่ 7 ในชาร์จบิลบอร์ดฮอต 100  และมันยังติดอันดับ 1 ในชาร์จซิงเกิ้ลของสหราชอาณาจักร UK Single Chart, ซิงเกิ้ลเพลงของชาร์ลี เอ็กซ์ซีเอ็กซ์ You're the One ถูกปล่อยในกลางเดือน 2012 และถูกแต่งตั้งให้เป็น 20 เพลงที่สุดยอดในปี 2012 โดยนิตรสารบิลบอร์ด ซิงเกิ้ลที่ประสบความสำเร็จ You (Ha Ha Ha) ถูกระบุโดยนิตรสาร Spin และเว็ปไซต์ดนตรี Consequence of Sound ว่าเป็นหนึ่งในผลงานเพลงที่ดีในปี 2013
2013 - ปัจจุบัน อัลบั้มชุดที่ 2 Sucker และอัลบั้มชุดใหม่ที่กำลังจะออก
ชาร์ลี เอ็กซ์ซีเอ็กซ์เริ่มทำงานอัลบั้มชุดที่ 3 ของเธอในปลายเดือน 2013 สิ้นปี 2013 เธอได้ปล่อยซิงเกิ้ล Super Love และเป็นผลงานเดี่ยวแรกของเธอที่ติดชาร์จใน UK Single Charts โดยติดลำดับที่ 62 ในกลางปี 2014, เธอได้ร่วมร้องกับแร็ฟเปอร์ชาวออสเตเรีย อิ๊กกี้ อาซาเลีย ในผลงานซิงเกิ้ล Fancy; เพลงดังกล่าวขึ้นติดใน บิลบอร์ดฮอต 100 ส่งผลให้ทั้งคู่ติดเป็นอันดับหนึ่งในชาร์จซิงเกิ้ล ชาร์ลี เอ็กซ์ซีเอ็กซ์ ยังได้ร่วมแต่งเพลงกับศิลปินอื่นๆ ในช่วงเวลาดังกล่าว พร้อมยังเป็นผู้ร่วมแต่งในซิงเกิ้ล Beg for it ของ อิ๊กกี้ อาซาเลีย และ ไรลิน เวพเวอร์ ในผลงานซิงเกิ้ลเปิดตัว OctaHate และนักร้องที่มีส่วนช่วยอาทิ สกาย เฟอร์เรร่า, นีออน จังเกิล ริฮานน่า และ เกว็น สเตฟานี
กลางปี 2014, ชาร์ลี เอ็กซ์ซีเอ็กซ์ มีส่วนร่วมในเพลง 'Boom Clap เพลงประกอบภาพยนตร์ The Fault in Our Stars Boom Clap ขึ้นอันดับที่แปดในบิลบอร์ด ฮอต 100 และอันดับที่หกในอังกฤษ และได้รางวัลแผ่นเสียงทองคำในออสเตเรีย เพลง Boom Clap ยังติดอยู่ในอัลบั้มชุดที่ 3 ของชาร์ลี เอ็กซ์ซีเอ็กซ์   อัลบั้มชุดที่ 2 Sucker  วางจำหน่ายในเดือนกุมภาพันธ์ 2014 ในอเมริกาเหนือและกุมภาพันธ์ 2015 ในยุโรป ซิงเกิ้ลลำดับที่ 2 Break The Rules ขึ้นชาร์จติดท็อปสิบในออสเตเรียและเยอรมัน , และซิงเกิ้ลที่สาม Doing It (ร่วมขับร้องโดยนักร้องหญิงชาวอังกฤษ ริต้า โอรา ขึ้นติดอันดับที่ 8 ใน UK Single Chart , ชาร์ลี เอ็กซ์ซีเอ็กซ์ยังร่วมเล่นเป็นศิลปินเปิดให้กับ เคที่ เพอร์รี่ กับคอนเสริ์ตพริมาติค เวิลด์ทัวร์  ในช่วงต้นปี 2015  ชาร์ลีได้แสดงในอังกฤษ และร่วมร้องกับศิลปินอาร์แอนด์บี Tinashe ร่วมกับแร็ฟเปอร์ Ty Dolla Sign ในผลงานซิงเกิ้ล "Drop That Kitty"   ในกลางเดือน 2015 ชาร์ลี เอ็กซ์ซีเอ็กซ์ได้ให้สัมภาษณ์ว่าการทำงานในอัลบั้มชุดที่สี่ว่า เป็นผลงานเพลงแนวอิเล็คทรอนิค
พนมไสดำ
ประวัติ
พนมไสดำเป็นขุนนางคนสำคัญของพระมหาธรรมราชาลิไท ต่อมาได้มีใจศรัทธาออกบวชตามพระมหาธรรมราชา และได้อุทิศที่ดินของตนสร้างวิหาร ได้เคยมาบวชและจำพรรษาวัดช้างล้อม และใน พ.ศ. ๑๙๒๗ ได้สร้างพระบฏขนาดใหญ่สูงถึง ๗ เมตร เพื่อเป็นการอุทิศส่วนบุญส่วนกุศลไปให้แก่พระมหาธรรมราชา
ในสมัยพระมหาธรรมราชาที่ ๒ พระศรีเทพาหูราชผู้ปกครองเมืองสุโขทัยในเวลานั้นได้โปรดเกล้าฯ ให้พนมไสดำลาสิกขามาช่วยพระองค์ในการสร้างบ้านสร้างเมืองเมื่อ พ.ศ. ๑๙๓๒
Neobeguea
Neobeguea เป็นสกุลของพืชดอกที่อยู่ในวงศ์ Meliaceae.
ถิ่นกำเนิดของมันคือ มาดากัสการ์
พรรคกิจประชาธิปไตย (พ.ศ. 2522)
พรรคกิจประชาธิปไตย หรือ กลุ่มกิจประชาธิปไตย เป็นกลุ่มการเมืองที่ก่อตั้งเมื่อปี พ.ศ. 2522 โดยมีพลอากาศเอก ทวี จุลละทรัพย์ อดีต ผู้บัญชาการทหารสูงสุด เป็นหัวหน้าพรรค เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวของนักการเมืองในรูปแบบของ "กลุ่มการเมือง"
ในการเลือกตั้งเมื่อ 22 เมษายน 2522 พรรคกิจประชาธิปไตยได้ส่งผู้สมัครลงรับเลือกตั้งทั้งสิ้น 32 คนแต่ได้ ส.ส. ในสภาเพียง 1 คน คือ พันเอก (พิเศษ) อุดม ทวีวัฒน์
เมื่อ พลเอกเกรียงศักดิ์ ชมะนันทน์ ขึ้นเป็นนายกรัฐมนตรีสมัยที่ 2 ทางพรรคได้เข้าร่วมรัฐบาลกับพลเอกเกรียงศักดิ์โดยพลอากาศเอกทวี ได้ดำรงตำแหน่ง รองนายกรัฐมนตรี
พรรคกิจประชาธิปไตยถูก ศาลฎีกา สั่งยุบเมื่อปี 2523 เนื่องจากทางพรรคไม่ได้ส่งบัญชีรายจ่ายในการเลือกตั้งตามกำหนด
เดอะทิงทิงส์
เดอะ ทิง ทิงส์ (The Ting Tings) เป็นวงดนตรีจากประเทศอังกฤษ ในแนวอิเล็คโทร-อินดี้-ป็อป ประกอบด้วยสมาชิก 2 คน คือ เคที่ ไวท์ (ร้องนำ,เบสดรัม,กีตาร์) นักร้องสาวจากแมนเชสเตอร์ และ จูลส์ เดอ มาร์ติโน (ร้อง,กลอง ,อีเลคโทรนิก) หนุ่มจากลอนดอน
ชื่อวงชื่อวง The Ting Tings มาจากชื่อ เพื่อนสาวชาวจีน ‘Ting Ting’ ของเคที่ และยังมาจากเสียง Ting ที่มักจะดังเวลาที่เราคิดอะไรดีๆ ออก และยังหมายถึงเสียงกระดิ่งเวลามันดังอีกด้วย นอกจากนี้ยังหมายถึงสมาชิก 2 คนของวง จึงเป็น 2 Tings
ฮอ ฮย็อน-จุน
ฮอ ฮย็อน-จุน (허현준 เกิด 9 มีนาคม พ.ศ. 2543) หรือที่รู้จักกันในชื่อ ฮย็อนจุน และเดิมมีชื่อในวงการว่า ฮวัล (활) เป็นนักร้องและนักแสดงชาวเกาหลีใต้ เขามีชื่อเสียงในฐานะอดีตสมาชิกของวงบอยแบนด์เกาหลีใต้เดอะบอยซ์ เขายังได้รับการยอมรับจากเว็บซีรีส์เรื่อง คัลเลอร์ครัช (2021)
Neo-uvaria
Neo-uvaria เป็นสกุลของพืชดอกที่อยู่ในวงศ์ Annonaceae.
ถิ่นกำเนิดของมันคือ อินโดจีน ถึงตะวันตกและตอนกลาง มาเลเซีย
สปีชีส์ในสกุล ได้แก่:
Nemaconia
Nemaconia เป็นสกุลของพืชดอกที่อยู่ในวงศ์ Orchidaceae.
ถิ่นกำเนิดของมันคือ เม็กซิโกถึงอเมริกาเขตร้อนตอนใต้
สปีชีส์ในสกุล ได้แก่:
ยัน อิงเงินฮุส
ยัน อิงเงินฮุส (Jan Ingenhousz, ; 8 ธันวาคม ค.ศ. 1730 – 7 กันยายน ค.ศ. 1799) เป็นนักสรีรวิทยา นักชีววิทยา และนักเคมีชาวดัตช์ เป็นผู้ค้นพบการสังเคราะห์ด้วยแสง และพบว่าพืชมีการหายใจระดับเซลล์เช่นเดียวกับสัตว์
ประวัติ
ยัน อิงเงินฮุสเกิดในปี ค.ศ. 1730 ที่เมืองเบรดาในสาธารณรัฐดัตช์ เมื่ออายุได้ 16 ปี เขาเข้าเรียนด้านการแพทย์ที่มหาวิทยาลัยเลอเฟินและเรียนต่อที่มหาวิทยาลัยไลเดิน ในปี ค.ศ. 1755 เขากลับไปทำงานเป็นแพทย์ที่เมืองเบรดา หลังบิดาของอิงเงินฮุสเสียชีวิตในปี ค.ศ. 1764 เขาเดินทางไปทั่วยุโรปเพื่อศึกษาต่อ อิงเงินฮุสเรียนการปลูกฝีป้องกันโรคฝีดาษกับจอห์น พริงเกิลในอังกฤษ ต่อมาในปี ค.ศ. 1767 เขาประสบความสำเร็จในการปลูกฝีให้ชาวเมืองฮาร์ตฟอร์ดเชอร์กว่า 700 คน ปีต่อมา จักรพรรดินีมาเรีย เทเรซาแห่งจักรวรรดิโรมันอันศักดิ์สิทธิ์ทรงทราบข่าวการรักษาของพริงเกิลและสนพระทัยในการปลูกฝี พริงเกิลจึงเสนอให้อิงเจิลเฮาส์เดินทางไปออสเตรีย การปลูกฝีให้แก่พระราชวงศ์ของจักรพรรดินีมาเรีย เทเรซาเป็นไปได้ด้วยดี ทำให้อิงเงินฮุสได้รับตำแหน่งแพทย์ประจำพระองค์
อิงเงินฮุสมีผลงานต่าง ๆ เช่น ในปี ค.ศ. 1779 เขาพบว่าเมื่อมีแสงแดด พืชจะปล่อยก๊าซชนิดหนึ่งออกมา แต่จะหยุดกระบวนการนี้เมื่อไม่มีแสงแดด ต่อมาเขาพบว่าก๊าซดังกล่าวคือออกซิเจน อิงเงินฮุสยังพบภายหลังว่าเมื่อไม่มีแสงแดด พืชจะปล่อยก๊าซคาร์บอนไดออกไซด์ออกมา กระบวนการดังกล่าวรู้จักในชื่อการสังเคราะห์ด้วยแสง ต่อมาในปี ค.ศ. 1785 อิงเงินฮุสสังเกตเห็นการเคลื่อนที่ที่ไม่เป็นระเบียบของฝุ่นถ่านหินในแอลกอฮอล์ ต่อมาปรากฏการณ์นี้เรียกว่าการเคลื่อนที่แบบบราวน์
ด้านชีวิตส่วนตัว อิงเงินฮุสแต่งงานกับแอกาทา มารีอา แจ็กควินในปี ค.ศ. 1755 เขาเสียชีวิตที่เมืองคาล์น ราชอาณาจักรบริเตนใหญ่ในปี ค.ศ. 1799 ในปี ค.ศ. 2017 กูเกิล ดูเดิล ฉลองวันเกิดปีที่ 287 ให้แก่อิงเงินฮุส
ฟุตสึ
ฟุตสึ (富津市 (Futtsu-shi) ) เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 235.35 ตารางกิโลเมตร ในปี ค.ศ. 2012 มีจำนวนประชากร 47,302 คน
คณะกรรมการโอลิมปิกตรินิแดดและโตเบโก
คณะกรรมการโอลิมปิกตรินิแดดและโตเบโก (Trinidad and Tobago Olympic Committee, รหัสไอโอซี: TTO) เป็นคณะกรรมการโอลิมปิกแห่งชาติที่เป็นตัวแทนของประเทศตรินิแดดและโตเบโกสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2489 มีสำนักงานใหญ่ตั้งอยู่ที่ประเทศตรินิแดดและโตเบโก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากตรินิแดดและโตเบโกเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
ครอสเบนช์
สหราชอาณาจักร
สมาชิกครอสเบนช์ในสภาขุนนางคือสมาชิกที่ไม่เข้ากับพรรคการเมืองใดๆ จนกระทั่งปี ค.ศ. 2009 รวมถึงสมาชิกที่เป็นขุนนางฝ่ายศาล นอกจากนี้ อดีตประธานสภาสามัญชน (เช่น ลอร์ดมาร์ตินแห่งสปริงเบิร์น และบารอเนสบูธรอยด์) และอดีตประธานสภาขุนนาง (เช่น บารอนเนสเฮย์แมน และบารอเนสดีซูซา) ตามจารีตแล้วจะต้องไม่ฝักใฝ่ในพรรคการเมืองใดๆ ยังนั่งอยู่ในบริเวณครอสเบนช์ นอกจากนี้ยังมีสมาชิกสภาขุนนางซึ่งไม่สังกัดพรรคการเมืองที่ไม่ถือว่าเป็นกลุ่มครอสเบนช์ด้วยซึ่งรวมถึง เจ้าหน้าที่ฝ่ายบริหาร ได้แก่ ประธานสภาขุนนาง กับบุคคลอื่นๆ ซึ่งอยู่ในสังกัดพรรคการเมืองแต่ถูกลงโทษผู้คุมเสียงในสภาโดยการถอดถอน ถึงแม้ว่าจะเป็นสมาชิกที่ไม่สังกัดพรรคการเมือง หรือสมาชิกพรรคขนาดเล็กในบางครั้งก็อาจจะนั่งในบริเวณครอสเบนช์ได้แต่ไม่ถือเป็นสมาชิกในกลุ่มครอสเบนช์ของรัฐสภา
ถึงแม้ว่าเหล่าขุนนางฝ่ายศาสนจักร (อัครมุขนายก และมุขนายกอาวุโสแห่งคริสตจักรอังกฤษ) จะไม่สังกัดพรรคการเมืองใดๆ แต่ก็ไม่ถือเป็นครอสเบนเชอร์ และไม่ได้นั่งบริเวณครอสเบนช์ โดยที่นั่งถูกจัดอยู่บริเวณฝั่งรัฐบาลด้านขุนนาง
พรรคการเมืองใดๆ ที่สนับสนุนรัฐบาลเสียงข้างน้อยในสัญญาความตกลงสนับสนุนรัฐบาล (confidence and supply) หรือ "พรรคฝ่ายค้านอิสระ" เช่น พรรคสหภาพประชาธิปไตยในรัฐสภาสมัย ค.ศ. 2017–2019 ไม่ถือว่าเป็นครอสเบนช์ แต่ถือเป็นเหมือนเหล่าพรรคตรงข้ามฝ่ายรัฐบาลซึ่งจะต้องนั่งบริเวณเดียวกันกับพรรคฝ่ายค้าน
ออสเตรเลีย
ความหมายในออสเตรเลียนั้นหมายความถึงสมาชิกอิสระและสมาชิกพรรคการเมืองขนาดเล็กในรัฐสภาออสเตรเลียรวมถึงรัฐสภาแห่งรัฐและดินแดนต่างๆ ในประเทศออสเตรเลียอีกด้วย โดยแตกต่างจากสหราชอาณาจักรตรงที่ในออสเตรเลียนั้นครอสเบนเชอร์คือ สมาชิกพรรคการเมืองและสมาชิกอิสระของทั้งสภาสูงและสภาล่างในรัฐสภาที่นั่งอยู่บริเวณครอสเบนช์
นิวซีแลนด์
ในสภาผู้แทนราษฎรนิวซีแลนด์ สมาชิกรัฐสภาที่สังกัดพรรคการเมืองที่ไม่ได้มีอุดมการณ์เดียวกันกับทั้งฝ่ายค้านและฝ่ายรัฐบาล (เช่น สมาชิกพรรคนิวซีแลนด์เฟิร์ส ในช่วงปี ค.ศ. 2011–2017) อาจเข้าข่ายเป็นครอสเบนเชอร์ได้ แต่พรรคการเมืองที่สนับสนุนรัฐบาลตามความตกลงสนับสนุนรัฐบาลจะถือเป็นส่วนหนึ่งของรัฐบาลและนั่งอยู่บริเวณเดียวกับรัฐบาล และมักจะได้รับบทบาทสำคัญในรัฐบาล เช่น รัฐมนตรีที่ไม่รวมในคณะรัฐมนตรี หรือเลขาธิการกรรมาธิการรัฐสภา
ท่าอากาศยานเกาะสอง
ท่าอากาศยานเกาะสอง (ကော့သောင် လေဆိပ်; ) เป็นท่าอากาศยานขนาดเล็กในเมืองเกาะสอง ประเทศพม่า มีทางวิ่งขนาด 1800 x 50 เมตร
ซายามะ
ซายามะ หรือชื่อเดิมคืออิรูมางาวะ เป็นนครที่ตั้งอยู่ทางใต้ของจังหวัดไซตามะของญี่ปุ่น มีแม่น้ำอิรุมะไหลผ่านกลางเมือง เป็นเมืองบริวารของโตเกียวซึ่งประชากรราวร้อยละ 15 ของเมืองนี้ไปทำงานเช้า-เย็นกลับในโตเกียว เมืองแห่งนี้และเมืองใกล้เคียงคืออิรูมะถือว่าเป็นแหล่งปลูกชาที่มีชื่อเสียงในภูมิภาค คือชาซายามะ เนื่องจากเมืองนี้ตั้งอยู่บริเวณจุดตัดของทางหลวงแผ่นดินหลายสาย จึงมีโรงงานผลิตรถยนต์ของฮอนด้าและแอคิวราตั้งอยู่ด้วย แต่จากแผ่นดินไหวและคลื่นสึนามิในโทโฮกุ พ.ศ. 2554 ทำให้โรงงานในเมืองนี้ถูกปิดเป็นการชั่วคราวและเปิดใหม่โดยลดกำลังการผลิตลง
กีฬาจักรยานในโอลิมปิกฤดูร้อน 1960
การแข่งขันจักรยานในโอลิมปิกฤดูร้อน 1960 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 17 ที่กรุงโรม ประเทศอิตาลี ระหว่างวันที่ 26-29 สิงหาคม - กันยายน พ.ศ. 2503 จัดขึ้นที่สนาม Via Cassia, Via Cristoforo Colombo, Via di Grottarossa, Via Flaminia และ Olympic Velodrome ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 297 คน จาก 48 ประเทศ
ซีจีพลัส
ซีจีพลัส (Computer Graphic Plus Magazine หรือ CG Plus (CG+)) นิตยสารที่สนับสนุนผลงานทางด้านกราฟิกและมัลติมีเดียของไทยรวมไปถึงนักศึกษานักเรียนและบุคคลทั่วไปที่มีความคิดสร้างสรรค์ ชื่นชอบศิลปะยุคดิจิตอล ทาง CG+ magazine จะนำเสนอไอเดีย ความคิด ผลงาน ต่างๆจากดีไซน์เนอร์ นักออกแบบที่มีชื่อเสียงทั้งในและต่างประเทศ โดยเน้นประเทศไทยและประเทศเพื่อนบ้านในภูมิภาคเอเชียเป็นหลัก โดยมี อรรถกร อินทกรณ์ เป็นบรรณาธิการบริหาร
สมเด็จพระรามาธิบดี (เจ้าพระยาจันท์)
สมเด็จพระราชโองการพระรามาธิบดี (រាមាធិបតីទី១) มีพระนามเดิมว่า เจ้าพระยาจันท์ (ពញាចន្) หรือพระนามหลังเข้ารีตว่า อิบราฮิม (ยาวี: سلطان إبراهيم) เป็นพระมหากษัตริย์กัมพูชาเพียงพระองค์เดียวที่นับถือศาสนาอิสลาม
ซีจีพลัส
CG+ฉบับแรกเริ่มวางจำหน่ายช่วงปลายเดือนพฤษภาคม ปี พ.ศ. 2550 จุดกำเนิดของ CG+ มาจากการอยากจะยกระดับให้กับคนทำงานด้าน Graphic มาแชร์ความรู้และมีเวทีในการแสดงออกมากขึ้น คล้ายกับนิตยสารด้าน Graphic ของต่างประเทศ เช่น Computer Arts หรือ IdN เนื้อหาหลักๆของ CG+ จะประกอบด้วย ข่าวสารในวงการ Graphic, Tutorial การสอนเทคนิคและ Tip ต่างๆในการทำงาน รวมไปถึง บทสัมภาษณ์และนำเสนอผลงานดีไซน์เนอร์-ศิลปิน ซึ่งดีไซน์เนอร์ที่ทาง CG+ เคยสัมภาษณ์และนำผลงานมาลง ก็เช่น 8e88 Graphic, กลุ่ม B.O.R.E.D, Creative Buffalo, สกาล ศรีสุวรรณ ฯลฯ
สมเด็จพระรามาธิบดี (เจ้าพระยาจันท์)
สมเด็จพระรามาธิบดีที่ 1 แห่งกัมพูชาประสูติเมื่อปี พ.ศ. 2157 เป็นพระราชโอรสองค์ที่ 3 ในสมเด็จพระไชยเชษฐาที่ 2 ประสูติแต่นักนางบุษบา บาทบริจาริกาชาวลาว และทรงเป็นอนุชาของพระศรีธรรมราชาที่ 2 และพระองค์ทองราชา มีตำแหน่งเดิมเป็นเจ้าพระยาจันท์ ตำแหน่งพระอุปราชในรัชกาลสมเด็จพระองค์ทองราชาผู้เป็นพระเชษฐา พระองค์ขึ้นครองราชย์เมื่อ พ.ศ. 2184 โดยการยึดพระราชอำนาจจากพระปทุมราชาที่ 1 และจับพระอุไทยผู้เป็นมหาอุปโยราช(ผู้สำเร็จราชการแทนพระองค์)และพระปทุมราชาที่ 1 สำเร็จโทษขณะเสด็จออกไปล่าสัตว์ที่ชายป่าเมืองอุดง ต่อมาหลังจากครองราชย์แล้วสองปี พระองค์ได้สนมเป็นชาวมลายูซึ่งเป็นพระธิดาของกษัตริย์โปโรเม่แห่งจามปาจึงเปลี่ยนไปนับถือศาสนาอิสลามใน พ.ศ. 2186 ทำให้มีผู้ต่อต้านพระองค์มาก อีกทั้งในรัชกาลของพระองค์ยังมีความขัดแย้งกับพ่อค้าชาวฮอลันดา
ต่อมาในปี พ.ศ. 2201 นักองค์สูร (พระบรมราชาที่ 8) โอรสพระองค์หนึ่งของพระอุไทย พระมหาอุปโยราชและอนุชาต่างมารดาของพระปทุมราชาที่ 1 ประสูติแต่นักนางโมม หรือมม พระมารดาชาวเวียดนามได้นำกองทัพจากเวียดนามมาโจมตีเพื่อล้มล้างราชบัลลังก์ของสมเด็จพระรามาธิบดี (จันท์) กองทัพเวียดนามเป็นฝ่ายชนะ จับพระรามาธิบดีใส่กรงไปเวียดนาม พระองค์ถูกขังอยู่ที่ตังเกี๋ย ได้รับความทุกข์โทมนัสอย่างแสนสาหัสจนพระวรกายกายไม่อาจทนได้สิ้นพระชนม์ในปี พ.ศ. 2202 สิริพระชนม์มายุ 44 พรรษา อยู่ในราชสมบัติ 16 ปี จากนั้นนักองค์สูรจึงขึ้นครองราชย์เป็นสมเด็จพระบรมราชาที่ 8 แห่งกัมพูชา
พระบรมราชา (เจ้าพระยาญาติ)
พระบรมราชา (เจ้าพระยาญาติ) หรือพระบาทศรีสุริโยพันธุ์ที่ 3 (พระปรมาภิไธยพระบาทสมเด็จเสด็จพระราชโองการพระบรมราชาธิราชรามาธิบดี พระศรีสุริโยพันธุ์ธรรมิกมหาราชาธิราชบรมบพิตร​​) เป็นพระมหากษัตริย์กัมพูชา ทรงเป็นพระราชโอรสของพระรามาธิบดี (คำขัด) หรือสมเด็จพระรามเจ้า ผู้ครองเมืองจตุมุข (ปัจจุบันคือพนมเปญ) หลังจากที่กรุงศรีอยุธยาตีนครธมแตกเมื่อ พ.ศ. 1916 ได้แต่งตั้งให้พระยาแกรกหรือพระยาแพรกเป็นกษัตริย์ครองกรุงกัมพูชา ต่อมาเจ้าพระยาญาติได้ลอบปลงพระชนม์พระยาแกรกเสีย พระองค์ขึ้นครองราชย์ต่อมาและย้ายเมืองหลวงไปที่เมืองบาสาณ หลังจากที่ครองราชย์ได้ 12 ปีจึงทรงประกอบพิธีราชาภิเษก
ต่อมาใน พ.ศ. 1931 ได้เสด็จมาประทับที่เมืองบาสาณและต่อมาได้ย้ายเมืองหลวงไปยังพนมเปญ จน พ.ศ. 1976 จึงสละราชสมบัติให้พระนารายณ์รามาธิบดีครองราชย์ต่อมา พระองค์สิ้นพระชนม์ในรัชกาลของพระนารายณ์รามาธิบดี แต่บางแห่งว่าพระองค์เสด็จสวรรคตใน พ.ศ. 1976 หลังจากพระองค์เสด็จสวรรคตแล้ว สมเด็จพระนารายณ์ราชาได้สร้างเจดีย์บรรจุพระบรมอัฐิของพระองค์ไว้ที่เขาพนมโฎนปึญ เมื่อ พ.ศ. 2110
คณะกรรมการโอลิมปิกอุรุกวัย
คณะกรรมการโอลิมปิกอุรุกวัย (Comité Olímpico Uruguayo อักษรย่อ COU, Uruguayan Olympic Committee, รหัสไอโอซี: URU) เป็นคณะกรรมการโอลิมปิกแห่งชาติที่เป็นตัวแทนของประเทศอุรุกวัยสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2466 มีสำนักงานใหญ่ตั้งอยู่ที่ประเทศอุรุกวัย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอุรุกวัยเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
พ.ศ. 571
พุทธศักราช 571 ใกล้เคียงกับ ค.ศ. 28
Nelsia
Nelsia เป็นสกุลของพืชดอกที่อยู่ในวงศ์ Amaranthaceae.
สปีชีส์ในสกุล ได้แก่:
อำเภอห้วยเม็ก
ห้วยเม็ก เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ (ตำบลคำใหญ่ และตำบลพิมูล) และอำเภอยางตลาด (ตำบลห้วยเม็ก ตำบลบึงนาเรียง และตำบลกุดโดน) ก่อนที่จะย้ายบ้านคำใหญ่ และบ้านพิมูลมาขึ้นกับอำเภอยางตลาดในปี พ.ศ. 2479 ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอยางตลาดในวันที่ 1 พฤศจิกายน 2513 และยกฐานะเป็นอำเภอในวันที่ 12 เมษายน 2520
ที่ตั้งและอาณาเขต
อำเภอห้วยเม็กตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอห้วยเม็กแบ่งพื้นที่การปกครองออกเป็น 9 ตำบล 84 หมู่บ้าน
การปกครองส่วนท้องถิ่น
ท้องที่อำเภอห้วยเม็กประกอบด้วยองค์กรปกครองส่วนท้องถิ่น 11 แห่ง ได้แก่
Nelmesia
Nelmesia เป็นสกุลของพืชดอกที่อยู่ในวงศ์ Cyperaceae มีเพียงสปีชีส์เดียวคือ Nelmesia melanostachya.
ถิ่นกำเนิดคือ แอฟริกากลางเขตร้อนตะวันตก
คณะกรรมการโอลิมปิกหมู่เกาะเวอร์จิน
คณะกรรมการโอลิมปิกหมู่เกาะเวอร์จิน (Virgin Islands Olympic Committee, รหัสไอโอซี: ISV) เป็นคณะกรรมการโอลิมปิกแห่งชาติที่เป็นตัวแทนของหมู่เกาะเวอร์จินสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2510 มีสำนักงานใหญ่ตั้งอยู่ที่ประเทศหมู่เกาะเวอร์จิน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากหมู่เกาะเวอร์จินเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
วิทยาลัยนวัตกรรมและการจัดการ มหาวิทยาลัยราชภัฏสวนสุนันทา
วิทยาลัยนวัตกรรมและการจัดการ มหาวิทยาลัยราชภัฏสวนสุนันทา (อังกฤษ: College of Innovation and Management, Suansunandha Rajabhat University) เป็นส่วนราชการไทยเทียบเท่าระดับคณะวิชา อยู่ในกำกับของมหาวิทยาลัยราชภัฏสวนสุนันทา กระทรวงศึกษาธิการ โดยมีวัตถุประสงค์เพื่อจัดการศึกษาสำหรับผู้ใหญ่ที่ขาดโอกาสทางการศึกษาทั้งนักธุรกิจ นักการเมือง ดารา นักแสดง และผู้ประกอบการ ที่มีกิจการของตัวเองหรือมีหน้าที่การงานระดับผู้บริหาร